“อิงเกรส อินดัสเตรียล” หรือ IIT เล็งขายไอพีโอ 9 ส.ค.นี้ เทรด SET
“อิงเกรส อินดัสเตรียล” หรือ IIT เตรียมขาย IPO ไม่เกิน 578 ล้านหุ้น 9 ส.ค.นี้ หวังเข้า SET ใน Q3/60 โดยมีบล.เมย์แบงก์ กิมเอ็ง (ประเทศไทย) เป็น FA
3 พ.ค. 2560

บริษัท อิงเกรส อินดัสเตรียล (ไทยแลนด์) จำกัด (มหาชน) หรือ IIT เตรียมเสนอขายหุ้นสามัญแก่ประชาชนเป็นครั้งแรก (IPO) ในวันที่ 9 ส.ค. 60ไม่เกิน 578,442,900 หุ้น ประกอบด้วย หุ้นเพิ่มทุน 261,562,500 หุ้น และหุ้นสามัญเดิมที่เสนอขายโดยผู้ถือหุ้นของบริษัท คือ บริษัท อิงเกรส คอร์ปอเรชั่น เบอร์ฮาด (ICB) จำนวนไม่เกิน 316,880,400 หุ้น มูลค่าที่ตราไว้หุ้นละ 1 บาท
โดยบริษัทคาดว่าจะเข้าจดทะเบียนในตลาดหลักทรัพย์แห่งประเทศไทย(SET) ภายในไตรมาส 3/60 โดยมีบล.เมย์แบงก์ กิมเอ็ง (ประเทศไทย) เป็นที่ปรึกษาทางการเงิน
ทั้งนี้ อิงเกรส อินดัสเตรียลฯ ลงทุนและถือหุ้นในบริษัทอื่น (Holding Company) โดยบริษัทมีการลงทุนในบริษัทย่อยที่ประกอบธุรกิจผลิตและจำหน่ายชิ้นส่วนรถยนต์ (Automotive Components Manufacturing: ACM Business) ในประเทศไทย มาเลเซีย และอินโดนีเซีย